Asunto-osakeyhtiöissä energiaremontteihin liittyvät päätökset tekee taloyhtiön yhtiökokous. Jokaisella taloyhtiön osakkaalla on oikeus ehdottaa asioita käsiteltäväksi yhtiökokouksessa. Voit ehdottaa yhtiökokouksessa, että taloyhtiösi hallitus ryhtyy edistämään energiatehokkuuden parantamista. Lisäksi voit parantaa energiatehokkuutta omassa huoneistossasi esimerkiksi vaihtamalla kodinkoneet uusiin, energiatehokkaampiin malleihin, laskemalla huoneiston lämpötilaa ja sulkemalla valot niistä tiloista, jotka eivät ole käytössä.